Cirilo Flores

**Cirilo Bustamante Flores** (20. juni 1948 i Corona i California i USA; død 6. september 2014 i San Diego i  California) var en amerikansk prelat og katolsk biskop av San Diego.
## Liv og virke
### Bakgrunn
Cirilo Flores ble født i Corona i California i 1948, som det tredje av seks barn /fire gutter, to jenter). Hans far var fra Sinaloa i Mexico.

Han gikk på lokale skoler og ble uteksaminert fra *Notre Dame Catholic High School* i Riverside i  San Bernardino bispedømme. Flores studerte ved Loyola Marymount University i Los Angeles og Stanford University før han praktiserte jus i ti år i Los Angeles og Riverside counties.

### Prest
I 1986 begynte han ved *St. John Seminary* i Camarillo og ble ordinert til prest for bispedømmet Orange i California den 8. juni 1991 av biskopen av Orange, Norman Francis McFarland. Han tjenestegjorde som kapellan i byene Santa Ana, Costa Mesa, Newport Beach og La Habra. Fra 2000 var han pastor i *St. Anne* i Santa Ana, og fra september 2008 pastor i *St. Norbert* i Orange.

### Hjelpebiskop i Orange i California
Den 5. januar 2009 utnevnte pave Benedikt XVI ham til titulærbiskop av *Quiza* og hjelpebiskop av Orange i California. Biskopen av Orange i California, Tod David Brown, ordinerte ham til biskop den 19. mars samme år. Medkonsekratorenee var hjelpebiskopen av Orange i California, Dominic Mai Luong, og biskop emeritus av Orange, California, Norman Francis McFarland.

### Koadjutorbiskop i San Diego
Den 4. januar 2012 utnevnte Benedikt XVI ham til koadjutorbiskop av San Diego. I denne egenskapen assisterte han den sittende biskopen Robert Henry Brom inntil hans avgang ble akseptert av pave Frans den 18. september 2013. Flores ble den femte biskopen av San Diego og overtok ledelsen av bispedømmet.

I USAs konferanse for katolske biskoper arbeidet Flores i kommisjonene for Latin-Amerika og latinamerikanere.

I april 2014 fikk Flores hjerneslag. I august 2014 fikk han også diagnosen prostatakreft, av aggresivr alag. Han ble ikke ansett som en god kandidat for behandling, og fikk i stedet palliativ behandling i San Diego. Flores døde av noen uker etter at diagnosen ble bekjentgjort.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Giovanni Vincenzo Bonzano (1867–1927) *1912
* Erkebiskop Edward Joseph Hanna (1860-1944) *1912
* Erkebiskop John Joseph Cantwell (1874-1947) *1917
* Biskop Joseph Thomas McGucken (1902-1983) *1941
* Kardinal Timothy Finbar Manning (1909 -1989) *1946
* Kardinal William Joseph Levada (1936–2019) *1983
* Biskop Tod David Brown (1936–2023) *1989
* Biskop *Cirilo Bustamante Flores* (1948-2014) *2009

## Referanser